《游飞泉洞寄洞主人朱少襄》
明代·韩上桂

中宿岧峣路转通，剪萝辟磴谁人功。重来暗壑沉金锁，不尽飞泉饮涧虹。

日落猿啼愁暮雨，天清鹤影御微风。枕流似洗巢由耳，净土能令俗虑空。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。